《池上萍》
宋代·谢翱

浮萍随涨水，上到荷叶端。
水退不得下，犹粘花萼间。
花殷青已见，叶翠枯始斑。
何如根在水，根蔕相团团。
人生慕高远，风云事跻攀。
绝髯尚号叫，化为鹤与猿。
幸未及枯槁，万里吾当还。

作者简介：（1249—1295）福建长溪（宁德市福安市晓阳镇人），字皋羽，一字皋父，号宋累，又号晞发子。恭帝德祐中元兵南下，文天祥开府延平，率乡兵数百人投之，任咨议参军。及天祥兵败，脱身潜伏民间，避地浙东。尝过严陵，登钓台，祭奠天祥，有《西台恸哭记》传世。后至浦江，与方凤、吴思齐等结月泉吟社。卒，友人方凤、吴思齐等从其初志葬于钓台南。有《晞发集》，编有《天地间集》、《浦阳先民传》等。